CELEX: 62014TN0364
Language: bg
Date: 2014-05-23 00:00:00
Title: Дело T-364/14: Жалба, подадена на 23 май 2014 г.  — Penny-Markt/СХВП — Boquoi Handels (B! O)

11.8.2014   
            
            
               BG
            
            
               Официален вестник на Европейския съюз
            
            
               C 261/32
            
         Жалба, подадена на 23 май 2014 г. — Penny-Markt/СХВП — Boquoi Handels (B! O)
   (Дело T-364/14)
   2014/C 261/56
   Език на жалбата: немски
   
      Страни
   
   
      Жалбоподател: Penny-Markt GmbH (Кьолн, Германия) (представители: M. Kinkeldey, S. Brandstätter и A. Wagner, Rechtsanwälte)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Boquoi Handels OHG (Щрелен, Германия)
   
      Искания
   
   Жалбоподателят иска:
   
               —
            
            
               да се отмени решението на четвърти апелативен състав на Службата за хармонизация във вътрешния пазар (марки, дизайни и модели) от 21 март 2014 г. по преписка R 1201/2013-4,
            
         
               —
            
            
               ответникът да бъде осъден да заплати съдебните разноски.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: фигуративна марка, съдържаща словния елемент „B! O“, за стоки от класове 29, 30, 31 и 32 — марка на Общността № 1 0 0 38  008.
   
      Притежател на марката на Общността: жалбоподателят.
   
      Страна, която иска обявяване на недействителността на марката на Общността: Boquoi Handels OHG.
   
      Основание на искането за обявяване на недействителност: национална словна марка и словна марка на Общността „bo“ за стоки и услуги от класове 5, 16, 21, 29, 31, 32, 33 и 35.
   
      Решение на отдела по отмяна: отхвърля искането за обявяване на недействителност.
   
      Решение на апелативния състав: отменя решението на отдела по отмяна и обявява марката на Общността за недействителна.
   
      Изложени правни основания: нарушение на член 8, параграф 1, буква б) и член 53, параграф 1, буква а) от Регламент № 207/2009.